CELEX: 32015R0390
Language: da
Date: 2015-03-05 00:00:00
Title: Kommissionens gennemførelsesforordning (EU) 2015/390 af 5. marts 2015 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif

10.3.2015   
            
            
               DA
            
            
               Den Europæiske Unions Tidende
            
            
               L 65/13
            
         KOMMISSIONENS GENNEMFØRELSESFORORDNING (EU) 2015/390
   af 5. marts 2015
   om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der er gengivet i bilag I til samme forordning.
            
         
               (2)
            
            
               Den nuværende tekst til den kombinerede nomenklaturs del II, kapitel 20, supplerende bestemmelse 2, litra a), fastlægger indholdet af forskellige sukkerarter i varer beregnet på grundlag af en størrelse, der bestemmes refraktometrisk ved anvendelse af den metode, der fastlægges i bilaget til Kommissionens gennemførelsesforordning (EU) nr. 974/2014 (2).
            
         
               (3)
            
            
               Varer, der er fremstillet på basis af tang og andre alger, og som er tilberedt eller konserveret på en måde, der ikke er omfattet af den kombinerede nomenklaturs del II, kapitel 12, varer, der er fremstillet på basis af maniokrod, arrowroot, saleprod, jordskokker, batater (søde kartofler) og lignende rødder og rodknolde med stort indhold af stivelse eller inulin under position 0714 i den kombinerede nomenklatur, eller varer, som er fremstillet på basis af vinblade, tariferes alle i den kombinerede nomenklaturs del II, kapitel 20. Ved anvendelsen af beregningen efter den refraktometriske metode er der for disse varer blevet konstateret et så højt indhold af sukker, at de anses for at indeholde tilsat sukker som defineret i supplerende bestemmelse 3 til dette kapitel, selv om de ikke indeholder tilsat sukker.
            
         
               (4)
            
            
               For at sikre en korrekt tarifering af sådanne varer bør der derfor fastsættes bestemmelser med henblik på brug af højtryksvæskekromatografi (HPLC) og anvendelse af en pålidelig formel, der allerede anvendes af toldlaboratorier til beregning af sukkerindholdet i disse specifikke varer, som hører under den kombinerede nomenklaturs del II, kapitel 20.
            
         
               (5)
            
            
               For at sikre en ensartet fortolkning af den kombinerede nomenklatur i hele Unionen med hensyn til at måle sukkerindholdet i forskellige varer bør den kombinerede nomenklaturs del II, kapitel 20, supplerende bestemmelse 2, litra a), ændres.
            
         
               (6)
            
            
               Forordning (EØF) nr. 2658/87 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I kapitel 20 i del II i den kombinerede nomenklatur, der findes i bilag I til forordning (EØF) nr. 2658/87, erstattes litra a) i supplerende bestemmelse 2 med følgende:
   
      
                  »a)
               
               
                  Indholdet af forskellige sukkerarter, beregnet som sakkarose (indhold af sukker), i varer under dette kapitel beregnes ved at multiplicere det tal, der bestemmes refraktometrisk ved 20 °C (anvendt efter den i bilaget til gennemførelsesforordning (EU) nr. 974/2014 foreskrevne metode), med en af følgende faktorer:
                  
                              —
                           
                           
                              0,93 for varer henhørende under pos. 2008 20-2008 80, 2008 93, 2008 97 og 2008 99
                           
                        
                              —
                           
                           
                              0,95 for varer henhørende under andre positioner.
                           
                        Indholdet af forskellige sukkerarter beregnet som sakkarose (indhold af sukker) i følgende varer henhørende under dette kapitel:
                  
                              —
                           
                           
                              varer, der er fremstillet på basis af tang og andre alger, der er tilberedt eller konserveret på en måde, der ikke er omfattet af kapitel 12
                           
                        
                              —
                           
                           
                              varer, der er fremstillet på basis af maniokrod, arrowroot, saleprod, jordskokker, batater (søde kartofler) og lignende rødder og rodknolde med stort indhold af stivelse eller inulin under position 0714
                           
                        
                              —
                           
                           
                              varer, der er fremstillet på basis af vinblade
                           
                        svarer imidlertid til den værdi, som fremkommer ved beregning på grundlag af målinger der er foretaget ved hjælp af højtryksvæskekromatografi (HPLC) efter følgende formel:
                  S + (G + F) × 0,95;
                  hvor:
                  
                               
                           
                           
                              »S« er sakkaroseindhold bestemt ved HPLC
                           
                        
                               
                           
                           
                              »F« er fruktoseindhold bestemt ved HPLC
                           
                        
                               
                           
                           
                              »G« er glukoseindhold bestemt ved HPLC.«
                           
                        
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).